****

**(**[**http://isecurenet.sch.gr/portal/**](http://isecurenet.sch.gr/portal/)**)**

**ΔΕΛΤΙΟ ΤΥΠΟΥ**

**6Η ΕΚΠΑΙΔΕΥΤΙΚΉ ΠΕΡΙΦΕΡΕΙΑ Π.Ε. ΑΧΑΪ́ΑΣ**

**41ο ΔΗΜΟΤΙΚΟ ΣΧΟΛΕΙΟ ΠΑΤΡΩΝ**

**ΤΑΞΗ Β΄**

**ΣΧΟΛΙΚΟ ΕΤΟΣ 2018-2019**

**ΥΠΕΥΘΥΝΟΙ ΕΚΠΑΙΔΕΥΤΙΚΟΙ: ΕΛΙΣΑΒΕΤ ΚΑΤΣΑΜΠΕΚΗ (Β1)**

 **ΦΩΤΕΙΝΗ ΚΥΡΙΑΖΟΠΟΥΛΟΥ (Β2)**

 **ΔΙΟΝΥΣΙΟΣ ΠΑΝΤΕΛΗΣ (ΠΕ08)**

 Στα πλαίσια της συμμετοχής της ***Β΄ τάξης*** του ***41ου Δημοτικού Σχολείου Πατρών*** στο **θεματικό δίκτυο** «**Ασφάλεια στο Διαδίκτυο**» για το σχολικό έτος **2018-2019**, οι υπεύθυνοι εκπ/κοί των δύο τμημάτων της Β΄ Τάξης ήρθαν σε επαφή με τον εκπ/κό των εικαστικών του σχολείου μας προκειμένου να καθορίσουν το **πρόγραμμα** και τις **δράσεις** των μαθητών με σκοπό την **ενημέρωση** και **ευαισθητοποίησή** τους πάνω σε θέματα που αφορούν την ασφάλεια στο Διαδίκτυο.

 Σε πρώτη φάση προσπαθήσαμε να ενθαρρύνουμε τον **ανοιχτό διάλογο** μεταξύ των μαθητών και την κατάθεση των **προσωπικών** τους **απόψεων** και **εμπειριών** πάνω στο θέμα της **ασφαλούς πλοήγησης** στο **Διαδίκτυο**. Η αντίδραση των μαθητών μας ήταν κάτι παραπάνω από θετική και λειτούργησε ως **αφόρμηση** (**stimulus**) για την μετέπειτα παρακολούθηση **βίντεο** για την **ασφαλή πλοήγηση στο διαδίκτυο**.

Εντύπωση μας έκανε η **προσήλωση** με την οποία οι μαθητές παρακολούθησαν το συγκεκριμένο υλικό, καθώς επίσης και τα **ερωτήματα** που τέθηκαν από τη μεριά τους αναφορικά με το περιεχόμενο της παρουσίασης. Η εμπλοκή των μαθητών σε αυτήν τη διαδικασία **ενεργούς ανακαλυπτικής** μάθησης (η **αναζήτηση** της **πληροφορίας** γίνεται από τη μεριά των **μαθητών**, δεν παρέχεται από τον δάσκαλο) είχε ως αποτέλεσμα να οδηγηθούν από μόνοι τους σε **χρήσιμα συμπεράσματα** αναφορικά με την **ασφαλή πλοήγηση στο διαδίκτυο** (΄΄ **Παίζουμε παιχνίδια που είναι κατάλληλα για παιδιά**΄΄, ΄΄**Δεν κοινοποιούμε προσωπικά μας στοιχεία**΄΄, κ.ά.)

Σε δεύτερη φάση ακολούθησε **συζήτηση** κα**ι καταγραφή** των ιδεών των μαθητών σε **εννοιολογικούς χάρτες** για το τι είναι διαδίκτυο, ποιοι κίνδυνοι υπάρχουν και πώς είμαστε ασφαλείς σε αυτό.

Κατόπιν αυτού οι μικροί μας μαθητές προχώρησαν σε **συγγραφή μηνυμάτων ασφαλούς πλοήγησης** στο **διαδίκτυο**. Η ανάγκη για επικοινωνία και συνεργασία μεταξύ των μελών της κάθε ομάδας έθεσαν το μαθητή για μια ακόμη φορά στο **κέντρο** της μαθησιακής διαδικασίας με τον εκπ/κό να περιορίζεται στο ρόλο του **καθοδηγητή** (**mentor -** **facilitator**).

Σε τρίτη φάση οι μαθητές μας ασχολήθηκαν εκτενώς με την **κατασκευή ενός υπολογιστή από χαρτόκουτο** με **αναρτημένα** τα **μηνύματα** που έγραψαν οι ίδιοι. Αυτή η δραστηριότητα στην ουσία λειτούργησε ως ένα **εκπαιδευτικό παιχνίδι** που σκοπό είχε να **χαλαρώσει** τους μαθητές, να **ενισχύσει** το ενδιαφέρον τους και να τους κάνει να **μάθουν παίζοντας**.

 Στο τέλος οι ομάδες κλήθηκαν να **επικοινωνήσουν** τα **ευρήματά** τους στην **ολομέλεια** της **σχολικής κοινότητας** με την **παρουσίαση** των εργασιών τους και την **ανάρτησή** τους στην **ιστοσελίδα** του σχολείου.

Μπορείτε να δείτε την παρουσίαση στο σύνδεσμο: <https://drive.google.com/drive/folders/1ZzIR3-h5_kbBjoZPjImxeLock_Cknby3>

Με αυτόν τον τρόπο οι μαθητές μας κατανόησαν πόσο **χρήσιμο** μπορεί να είναι το διαδίκτυο και οι διάφορες εφαρμογές του όταν χρησιμοποιείται σωστά και πάνω απ΄ όλα με ασφάλεια. Επίσης, η **διάχυση** του **τελικού παραγόμενου** της εργασίας τους τούς βοήθησε να συνειδητοποιήσουν ότι δεν είναι αυτοσκοπός η αξιολόγηση της εργασίας τους από το δάσκαλό τους, αλλά, οι δυνατότητες **πραγματικής επικοινωνίας** με τη σχολική κοινότητα ως σύνολο, με άλλα σχολεία (ακόμη και του εξωτερικού) και, γενικότερα, με την ευρύτερη κοινωνία.

***ΤΟ ΤΕΛΙΚΟ ΠΑΡΑΓΟΜΕΝΟ***

